pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา โชว์ผลงานซูเปอร์มาร์เก็ตสหกรณ์
วันอังคารที่ 10 มีนาคม 2563
รมช.มนัญญา โชว์ผลงานซูเปอร์มาร์เก็ตสหกรณ์
รมช.มนัญญา โชว์ผลงานซูเปอร์มาร์เก็ตสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชมนิทรรศการและผลิตภัณฑ์ สินค้าเกษตรของสหกรณ์ซึ่งนํามาจัดจําหน่ายในชูเปอร์มาร์เก็ตสหกรณ์ โดยมี พลเอก ประยุทธ์ จันทร์โอชา นายกรัฐมนตรีเป็นประธาน ณ บริเวณหน้าตึกนารีสโมสร ทําเนียบรัฐบาล ในวันที่ 10 มีนาคม 2563
โครงการซูเปอร์มารเ์ก็ตสหกรณ์ โดยนโยบายของนางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ที่ได้ริเริ่มให้พัฒนาสหกรณ์ให้เป็นจุดจําหน่ายสินค้าเกษตรของสหกรณ์ที่มี คุณภาพจากจังหวัดต่างๆ เช่น ข้าวสาร นม ไข่ไก่ ผักผลไม้ อาหารแปรรูป และเป็นช่องทางให้ผู้บริโภคสามารถเข้าถึงสินค้า สหกรณ์ได้มากขึ้น และผลักดันให้สหกรณ์เป็นศูนย์รวบรวมและจําหน่ายผลผลิตที่มีคุณภาพแก่ประชาชนในราคาที่เป็นธรรม อย่างทั่วถึง ในรูปแบบซูเปอร์มาร์เก็ตสหกรณ์
ทั้งนี้ ได้มีการนําร่องเปิดตัวซูเปอร์มาร์เก็ตสหกรณ์แห่งแรก ณ ร้านสหกรณ์พระนคร จํากัด กรุงเทพมหานคร
เมื่อวันที่ 30 ตุลาคม 2562 ตามแนวคิด “สด สะอาด ปลอดภัย” Fresh From Farm by Co-op สดจากฟาร์มถึงมือคุณ เป็นการขับเคลื่อนนโยบาย “ตลาดนําการผลิต” ภายใต้ความร่วมมือระหว่างเครือข่ายสหกรณ์ผู้ผลิต ให้มีบทบาทหน้าที่ บริหารจัดการ รวบรวม แปรรูป พัฒนาคุณภาพสินค้าและผลิตภัณฑ์ของเกษตรกรที่เป็นสมาชิก ให้สอดคล้องกับความ ต้องการของตลาดเชื่อมโยงไปสู่ผู้บริโภค ผ่านร้านค้าสหกรณ์ที่ทําหน้าที่เป็นจุดจําหน่ายและกระจายสินค้าตรงถึงผู้บริโภค
การดําเนินการซูเปอร์มาร์เก็ตสหกรณ์ ในช่วงระยะเวลาตั้งแต่เริ่มเปิดซูเปอร์มาร์เก็ตสหกรณ์จนถึงปัจจุบัน สามารถเป็นช่องทางตลาดให้กับสินค้าจากเครือข่ายสหกรณ์ผู้ผลิต และเปิดโอกาสให้ผู้บริโภคในเมืองหลวงสามารถเข้าถึง สินค้าและผลิตภัณฑ์ต่าง ๆ ของเกษตรกร โดยได้เลือกซื้อสินค้าที่มีคุณภาพ ปลอดภัย มีมาตรฐาน ประกอบด้วย กลุ่มสินค้า ข้าว ไข่ไก่ ผลิตภัณฑ์นม กาแฟ ผลิตภัณฑ์เนื้อสัตว์แปรรูป ผลิตภัณฑ์ประมงแปรรูป ผักและผลไม้ จากเครือข่ายสหกรณ์ และกลุ่มเกษตรกรผู้ผลิตสินค้าเหล่านี้ ไม่น้อยกว่า 17 แห่ง สําหรับสินค้าที่ผู้บริโภคให้ความสนใจ ได้แก่ ข้าวหอมมะลิ ทุ่งกุลาร้องไห้ ไข่ไก่เบอร์ 1 กล้วยหอมทองสด รวมทั้งผักและผลไม้
นอกจากนี้แนวทางในการขับเคลื่อนนโยบายซูเปอร์มาร์เก็ตสหกรณ์ในปี 2563 กรมส่งเสริมสหกรณ์มีแผนพัฒนาร้านค้า สหกรณ์ที่มีความพร้อมสามารถขยายผลให้เป็นซูเปอร์มาร์เก็ตสหกรณ์ โดยมีสหกรณ์สนใจและประสงค์เข้าร่วมดําเนินการ ซูเปอร์มาร์เก็ตสหกรณ์ จํานวน 98 แห่ง ใน 42 จังหวัด โดยกรมส่งเสริมสหกรณ์จะดําเนินการพัฒนาองค์ความรู้การ บริหารจัดการซูเปอร์มาร์เก็ตสหกรณ์และส่งเสริมการเชื่อมโยงเครือข่ายระหว่างสหกรณ์ผู้ผลิตและร้านค้าสหกรณ์ เพื่อผลักดัน ให้สหกรณ์เป็นศูนย์รวบรวมและจําหน่ายสินค้าเกษตรที่มีคุณภาพในรูปแบบซูเปอร์มาร์เก็ตสหกรณ์ ซึ่งเป็นการจัดระบบสินค้าดีมีคุณภาพ เข้าถึงประชาชน เป็นการบูรณาการจากทุกภาคส่วนอย่างเข้มแข็ง สร้างอาชีพและรายได้ให้กับเกษตรกรอย่างยั่นยืน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
วันพุธที่ 19 กรกฎาคม 2560
ปลัดกระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
ปลัดกระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
เมื่อวันจันทร์ที่ ๑๗ กรกฎาคม ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานคณะอนุกรรมการติดตามการดําเนินการทางวินัยและการดําเนินคดีกับเจ้าหน้าที่ของรัฐ
มิให้เกี่ยวข้องกับการค้ามนุษย์
เป็นประธานการประชุมคณะอนุกรรมการติดตามการดําเนินการทางวินัย
และการดําเนินคดีกับเจ้าหน้าที่รัฐมิให้เกี่ยวข้องกับการค้ามนุษย์ ครั้งที่ ๒/๒๕๖๐
โดยมีผู้แทนจากส่วนราชการที่เกี่ยวข้อง อาทิเช่น สํานักงานศาลยุติธรรม สํานักงานอัยการสูงสุด
สํานักงานตํารวจแห่งชาติ สํานักงานคณะกรรมการป้องกันและปราบปรามการฟอกเงิน
สํานักงานคณะกรรมการป้องกันและปราบปรามการทุจริตแห่งชาติ
สํานักงานคณะกรรมการป้องกันและปราบปรามการทุจริตในภาครัฐ เข้าร่วมฯ
เพื่อตรวจสอบ กลั่นกรอง และแสวงหาข้อเท็จจริงเบื้องต้น
รวมถึงติดตามการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์
เพื่อรายงานเสนอคณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์พิจารณาต่อไป
ปลัดกระทรวงยุติธรรม กล่าวว่า การต่อต้านการค้ามนุษย์เป็นนโยบายสําคัญของรัฐบาล
ดังนั้นจึงต้องเร่งรัดดําเนินการทางกฎหมายกับผู้กระทําความผิด
โดยเฉพาะอย่างยิ่งผู้กระทําความผิดเป็นเจ้าหน้าที่รัฐที่มีส่วนไปเกี่ยวข้องกับการค้ามนุษย์ที่เกิดขึ้นในรูปแบบต่าง ๆ
ทั้งนี้ ที่ประชุมได้มีการติดตามผลการดําเนินการทางวินัย และทางอาญา
รวมทั้งมาตรการติดตามการฟอกเงินของเจ้าหน้าที่รัฐที่เข้ามามีส่วนเกี่ยวข้อง
โดยหลายคดีมีความคืบหน้าไปแล้ว และมีการเร่งรัดติดตามคดีการค้ามนุษย์
กรณีการค้าประเวณีของเด็กที่เกิดขึ้นในจังหวัดแม่ฮ่องสอนให้ทราบผลคดีโดยเร็ว
เนื่องจากเป็นคดีที่มีเจ้าหน้าที่รัฐเข้ามาส่วนเกี่ยวข้อง ทั้งฝ่ายจัดหาและฝ่ายซื้อบริการทางเพศกับเด็ก
ซึ่งเป็นผู้เสียหาย และจากคดีดังกล่าว คณะอนุกรรมการฯ ได้มีมติให้ดําเนินการทางวินัยกับเจ้าหน้าที่รัฐ
ที่ไปซื้อบริการทางเพศกับเด็กซึ่งเป็นผู้เสียหายจากการค้ามนุษย์ในทุกคดีอีกด้วย
รัฐบาลไทย-ข่าวทำเนียบรัฐบาล-ทส. ร่วมตักบาตรพระสงฆ์ 12 สิงหาคม 2560
วันเสาร์ที่ 12 สิงหาคม 2560
ทส. ร่วมตักบาตรพระสงฆ์ 12 สิงหาคม 2560
ด้วยสํานึกในพระมหากรุณาธิคุณอันหาที่สุดมิได้ ในโอกาสที่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมพรรษา 85 พรรษา 12 สิงหาคม พุทธศักราช 2560
วันนี้ (12 สิงหาคม 2560) เวลา 07.00 น. กระทรวงทรัพยากรธรรมชาติและสิ่งแวดล้อม นําโดยพลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยปลัดกระทรวงทรัพยากรธรรมชาติและสิ่งแวดล้อม ผู้บริหารระดับสูง ข้าราชการ พนักงานและเจ้าหน้าที่ในสังกัดกระทรวงฯ ร่วมพิธีทําบุญตักบาตรพระสงฆ์และสามเณรรวม 851 รูป ถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช และถวายพระพรชัยมงคลและถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยอัญเชิญ "พระพุทธโลกนาถสิริคุณ” ที่จัดสร้างในโอกาสสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เฉลิมพระชนมพรรษา 5 รอบ 12 สิงหาคม 2535 เป็นพระพุทธรูปประธานในพิธี โดยมีพลเอกประยุทธ์ จันทร์โอชา นายกรัฐมนตรี เป็นประธาน ณ บริเวณลานพระราชวังดุสิตสําหรับสิ่งของและอาหารแห้งในพิธีตักบาตรจะรวบรวมส่งไปยังศูนย์ "เราทําดีด้วยหัวใจ” ส่วนหน้าภาคอีสาน ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร สําหรับช่วยเหลือผู้ประสบอุทกภัยต่อไป
จากนั้น ภายหลังเสร็จสิ้นพิธีตักบาตร รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ลงนามถวายพระพร แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ณ พระบรมมหาราชวัง
อนึ่ง วันที่ 12 สิงหาคมของทุกปี ตรงกับวันคล้ายวันพระราชสมภพของสมเด็จพระนางเจ้าฯ พระบรมราชินีนาถ ในรัชกาลที่ 9 และถือเป็น "วันแม่แห่งชาติ" ของประเทศไทยที่ทุกคนให้ความสําคัญ ซึ่งนับตั้งแต่วันแม่แห่งชาติเมื่อปี 2544 เป็นต้นมา ก็จะมีการตั้งคําขวัญประจําวันแม่แห่งชาติ เพื่อให้ลูกๆ ทุกคนได้แสดงความกตัญญูกตเวทิตาต่อมารดา และสําหรับคําขวัญวันแม่ในปี พ.ศ. 2560 สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงพระกรุณาโปรดเกล้าฯ พระราชทานคําขวัญวันแม่แห่งชาติ ปี 2560 เพื่ออัญเชิญลงหนังสือวันแม่แห่งชาติ ปี 2560 ของสภาสังคมสงเคราะห์แห่งประเทศไทย ในพระบรมราชูปถัมภ์ ดังนี้
"สอนให้ลูก เรียนรู้ สู้ปัญหา
พัฒนา ด้วยตน จนเติบใหญ่
เพราะคนแกร่ง จะก้าว ได้ยาวไกล
เพื่อมาเป็น กําลังไทย ให้แข็งแรง"
รัฐบาลไทย-ข่าวทำเนียบรัฐบาล-กสร. จับมือ อปท. ลุยเสริมสร้างความปลอดภัยในการทำงานสู่ท้องถิ่น
วันจันทร์ที่ 8 มกราคม 2561
กสร. จับมือ อปท. ลุยเสริมสร้างความปลอดภัยในการทํางานสู่ท้องถิ่น
กรมสวัสดิการและคุ้มครองแรงงาน บูรณาการร่วมกับ องค์กรปกครองส่วนท้องถิ่น (อปท.) เสริมสร้างความปลอดภัยในการทํางานสู่ระดับท้องถิ่น มุ่งคุ้มครองความปลอดภัยคนทํางานอย่างทั่วถึง ลดการเกิดอุบัติเหตุ และโรคจากการทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงาน มีความมุ่งมั่นในการส่งเสริมความปลอดภัยอาชีวอนามัย โดยบูรณาการผ่านกลไกประชารัฐ มุ่งลดการเกิดอุบัติเหตุ อุบัติภัย และโรคจากการทํางานตามโครงการ Safety Thailand ซึ่งที่ผ่านมาประสบผลสําเร็จเป็นที่น่าพอใจ แต่เพื่อให้การคุ้มครองดูแลคนทํางานครอบคลุมทุกภาคส่วน กสร. ได้ดําเนินการขับเคลื่อนความปลอดภัยในการทํางานลงสู่ระดับท้องถิ่น โดยบูรณาการร่วมกับองค์กรปกครองส่วนท้องถิ่น (อปท.) ภายใต้โครงการ “เสริมสร้างความปลอดภัยในการทํางานสู่ระดับท้องถิ่นและชุมชน” โดยส่งเสริมให้มีการจัดตั้งคณะกรรมการขับเคลื่อนความปลอดภัยอาชีวอนามัยประเทศไทยระดับจังหวัดและระดับท้องถิ่น ตลอดจนส่งเสริม สนับสนุนให้ อปท. มีการบริหารจัดการด้านความปลอดภัย อาชีวอนามัย และสภาพแวดล้อมในการทํางานตามพรบ.ความปลอดภัย อาชีวอนามัย และสภาพแวดล้อมในการทํางาน พ.ศ. 2554 รวมไปถึงการกํากับดูแลผู้รับเหมางานก่อสร้าง ผู้รับเหมางานทั่วไปในพื้นที่ให้ปฏิบัติตามมาตรฐานความปลอดภัยในการทํางาน สร้างการรับรู้ด้านความปลอดภัยในการทํางานให้แก่แรงงานภาคเกษตร แรงงานนอกระบบ และผู้รับงานไปทําที่บ้าน และมุ่งส่งเสริมการสร้างเครือข่าย “ท้องถิ่นร่วมใจ แรงงานปลอดภัย และสุขภาพอนามัยดี”
อธิบดีกสร. กล่าวต่อไปว่า นอกจากนี้ กสร. ได้มุ่งส่งเสริมให้ อปท. มีระบบป้องกันและระงับอัคคีภัยตามมาตรฐาน หรือมีการฝึกซ้อมดับเพลิงและฝึกซ้อมอพยพหนีไฟอย่างน้อยปีละหนึ่งครั้ง ซึ่งปัจจุบันมีหน่วยฝึกอบรมในพื้นที่ของอปท. ได้รับใบอนุญาตให้ฝึกอบรมหลักสูตรการดับเพลิงขั้นต้นจากกสร. แล้ว 337 แห่ง มีประชาชนที่เกี่ยวข้อง 13,744,665 คน จากจํานวนอปท.ทั่วประเทศ 7,852 แห่ง ทั้งนี้ กสร. จะเร่งขยายความร่วมมือ และขับเคลื่อนการดําเนินงานลงสู่ระดับท้องถิ่นและชุมชนให้ทั่วถึงมากยิ่งขึ้น เพื่อให้แรงงานได้รับการคุ้มครองตามกฎหมาย มีความปลอดภัยในการทํางาน และมีคุณภาพชีวิตที่ดีอย่างยั่งยืน
รัฐบาลไทย-ข่าวทำเนียบรัฐบาล-สมอ. เดินหน้าบังคับใช้มาตรฐาน Power Bank เร่งดำเนินการตามขั้นตอนทางกฎหมาย
วันพฤหัสบดีที่ 19 กรกฎาคม 2561
สมอ. เดินหน้าบังคับใช้มาตรฐาน Power Bank เร่งดําเนินการตามขั้นตอนทางกฎหมาย
สมอ. เดินหน้าเต็มสูบดําเนินการตามขั้นตอนทางกฎหมายบังคับใช้มาตรฐาน Power Bank หลัง กมอ. เห็นชอบให้ปรับปรุงขอบข่ายมาตรฐาน ตามความเห็นของผู้มีส่วนได้ส่วนเสียหรือผู้มีประโยชน์เกี่ยวข้องกับมาตรฐานดังกล่าว
นายอภิจิณ โชติกเสถียร รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.) ว่า กมอ. เห็นชอบให้ปรับปรุงขอบข่ายมาตรฐานผลิตภัณฑ์อุตสาหกรรมแบตเตอรี่สํารองไฟฟ้าสําหรับการใช้งานแบบพกพา – คุณลักษณะที่ต้องการด้านความปลอดภัย มาตรฐานเลขที่ มอก.2879 – 25XX หรือมาตรฐาน Power Bank ตามความเห็นของคณะอนุกรรมการวิชาการ รายสาขา คณะที่ 999/2 ที่ได้พิจารณาข้อคิดเห็นของผู้มีส่วนได้ส่วนเสียหรือผู้มีประโยชน์เกี่ยวข้องกับมาตรฐานดังกล่าว หลังจากที่ สมอ. ได้ประชาพิจารณ์รับฟังความคิดเห็นร่างมาตรฐาน โดยหมดเขตรับข้อคิดเห็นตั้งแต่วันที่ 16 ธันวาคม 2560 ที่ผ่านมา ซึ่ง กมอ. ได้มีมติเห็นชอบการกําหนดให้ Power Bank ต้องเป็นไปตามมาตรฐาน ทั้งนี้ สมอ. จะดําเนินการประกาศมาตรฐานในราชกิจจานุเบกษา และดําเนินการตามขั้นตอนทางกฎหมายต่อไป
เมื่อมีพระราชกฤษฎีกากําหนดให้ผลิตภัณฑ์ดังกล่าวต้องเป็นไปตามมาตรฐาน และมีผลบังคับใช้แล้ว ผู้ทํา และผู้นําเข้าจะต้องมาขออนุญาตทําหรือนําเข้ากับ สมอ. รวมถึงผู้จําหน่ายจะต้องจําหน่ายผลิตภัณฑ์ที่ได้รับอนุญาตและมีเครื่องหมายมาตรฐาน มอก. รับรองคุณภาพผลิตภัณฑ์แล้วเท่านั้น หากฝ่าฝืนต้องรับโทษตามที่กฎหมายกําหนด
รักษาราชการแทนเลขาธิการ สมอ. กล่าวเพิ่มเติมว่า มาตรฐานผลิตภัณฑ์อุตสาหกรรมแบตเตอรี่สํารองสําหรับการใช้งานแบบพกพา มอก.2879 – 25XX ดังกล่าว ครอบคลุมผลิตภัณฑ์ Power Bank ซึ่งเป็นผลิตภัณฑ์ที่ได้รับความนิยมนํามาใช้กับผลิตภัณฑ์อื่นอย่างแพร่หลาย เช่น สมาร์ทโฟน แท็บเล็ต และใช้เป็นอุปกรณ์จ่ายไฟสํารองที่สามารถใช้กับอุปกรณ์เครื่องใช้อื่นๆ ซึ่งหากไม่เป็นไปตามมาตรฐานอาจก่อให้เกิดอันตรายต่อชีวิตและทรัพย์สินของประชาชนได้ อีกทั้ง ยังเป็นการป้องกันความเสียหายอันอาจจะเกิดแก่อุตสาหกรรม และเศรษฐกิจของประเทศอีกด้วย
มอก.2879 – 25XX ได้กําหนดให้ทดสอบแบตเตอรี่ที่ใช้ใน Power Bank ต้องมีความปลอดภัยตาม มอก.2217-2548 มาตรฐานผลิตภัณฑ์อุตสาหกรรมเซลล์และแบตเตอรี่ทุติยภูมิที่มีอิเล็กโทรไลต์ แอลคาไลน์ หรืออิเล็กโทรไลต์อื่นที่ไม่ใช่กรดสําหรับการใช้งานแบบพกพา เฉพาะด้านความปลอดภัย และเมื่อประกอบเป็น Power Bank เรียบร้อยแล้วให้ทดสอบตาม มอก.1561-2556 มาตรฐานผลิตภัณฑ์อุตสาหกรรมบริภัณฑ์เทคโนโลยีสารสนเทศ – ความปลอดภัย เล่ม 1 คุณลักษณะที่ต้องการทั่วไป นอกจากนี้ ผู้ทํา ผู้นําเข้าจะต้องแนบคู่มือข้อแนะนําการใช้งานมากับผลิตภัณฑ์ รวมถึงแสดงรายละเอียดของผลิตภัณฑ์ เช่น ชื่อผู้ทําหรือผู้จัดจําหน่าย แรงดันไฟฟ้า ความจุไฟฟ้าที่กําหนด และเดือน/ปีที่ผลิตด้วย
รัฐบาลไทย-ข่าวทำเนียบรัฐบาล-ยธ. เสริมสร้างความรู้ด้านการอำนวยความยุติธรรม แก่กำนัน ผู้ใหญ่บ้าน เพื่อบริการประชาชน
วันอังคารที่ 20 ธันวาคม 2559
ยธ. เสริมสร้างความรู้ด้านการอํานวยความยุติธรรม แก่กํานัน ผู้ใหญ่บ้าน เพื่อบริการประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายในโครงการฝึกอบรมหลักสูตรกํานัน ผู้ใหญ่บ้าน ประจําปี ๒๕๕๙
เมื่อวันพฤหัสบดีที่ ๑๕ ธันวาคม ๒๕๕๙ เวลา ๑๖.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายในโครงการฝึกอบรมหลักสูตรกํานัน ผู้ใหญ่บ้าน ประจําปี ๒๕๕๙
ของกรมการปกครอง กระทรวงมหาดไทย ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
ทั้งนี้ เพื่อเสริมสร้างความรู้ ความเข้าใจเกี่ยวกับสิทธิพลเมืองด้านการอํานวยความยุติธรรม
ให้สามารถนําความรู้ ความเข้าใจเกี่ยวกับสิทธิพลเมืองด้านการอํานวยความยุติธรรม
ให้สามารถนําความรู้ที่ได้รับไปบริหารจัดการเกี่ยวกับการให้บริการประชาชน เพื่อให้ประชาชนทุกคน
มีหลักประกันในการได้รับความเป็นธรรมผ่านกลไกผู้นําชุมชน ได้อย่างทั่วถึง เท่าเทียม และเสมอภาค
อันจะนําไปสู่ความเป็นธรรม ลดความเหลื่อมล้ําในสังคมได้อย่างมีประสิทธิภาพมากยิ่งขึ้น
ณ ห้องบรรยายโรงเรียนข้าราชการฝ่ายปกครอง
วิทยาลัยการปกครอง อําเภอธัญบุรี จังหวัดปทุมธานี
รัฐบาลไทย-ข่าวทำเนียบรัฐบาล-สพฐ.ชี้แจงกรณีโรงเรียนบ้านผาเวียง อ.ศรีสัชนาลัย จ.สุโขทัย ประกาศรับสมัครบุคคล เพื่อจ้างเป็นลูกจ้างชั่วคราวปฏิบัติหน้าที่ครูผู้สอน
วันเสาร์ที่ 26 พฤษภาคม 2561
สพฐ.ชี้แจงกรณีโรงเรียนบ้านผาเวียง อ.ศรีสัชนาลัย จ.สุโขทัย ประกาศรับสมัครบุคคล เพื่อจ้างเป็นลูกจ้างชั่วคราวปฏิบัติหน้าที่ครูผู้สอน
สพฐ.ชี้แจงกรณีโซเชียลมีเดียเผยแพร่ข้อมูล โรงเรียนบ้านผาเวียง อ.ศรีสัชนาลัย จ.สุโขทัย ประกาศรับสมัครบุคคลเพื่อจ้างเป็นลูกจ้างชั่วคราวปฏิบัติหน้าที่ครูผู้สอน
เมื่อวันที่ 16 พฤษภาคม 2561 นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน กระทรวงศึกษาธิการ ชี้แจงประเด็น โซเชียลมีเดียเผยแพร่ข้อมูลกรณีโรงเรียนบ้านผาเวียง อ.ศรีสัชนาลัย จ.สุโขทัย ประกาศรับสมัครบุคคลเพื่อจ้างเป็นลูกจ้างชั่วคราวปฏิบัติหน้าที่ครูผู้สอนในโรงเรียน วุฒิปริญญาตรี ค่าจ้าง 4,000 บาทต่อเดือน โดยวิพากษ์วิจารณ์ในเชิงลบเปรียบเทียบว่าค่าจ้างถูกกว่าค่าแรงขั้นต่ํา แล้วจะคาดหวังอะไรจากระบบการศึกษาในปัจจุบัน จากเพจวิวาทะ V2 / ข่าวสดออนไลน์ / เว็บไซต์ workpoint
เลขาธิการคณะกรรมการการศึกษาขั้นพื้นฐาน เปิดเผยว่า ผู้อํานวยการโรงเรียนบ้านผาเวียง นายอินทร์ถา อุดมวัฒนกูล ได้ชี้แจงในกรณีดังกล่าวว่า เนื่องด้วยมีผู้ประสงค์บริจาคเงินให้โรงเรียนบ้านผาเวียง เพื่อช่วยสอนนักเรียนในระดับชั้นอนุบาล คือ นางปิยภัทร กองเพชร ครูโรงเรียนบ้านผาเวียง เนื่องจากนางปิยภัทรมีสุขภาพไม่ค่อยดีจากการผ่าตัดสมอง ต้องเข้ารับการรักษาและพบแพทย์ตลอดเวลา ทางโรงเรียนเห็นว่าเป็นประโยชน์ต่อทางราชการและนักเรียน จึงได้ดําเนินการตามระเบียบการจ้างครูอัตราจ้าง และได้ปรึกษาคณะครูว่าจะร่วมกันบริจาคสมทบเพิ่มเติมให้อีกทุกเดือน รวมแล้วไม่ต่ํากว่า เดือนละ 7,000 บาท ซึ่งหากมีผู้อาสามาสมัครช่วยสอน โรงเรียนจะจัดสวัสดิการที่พักให้ จึงได้นําเงินเข้าสู่ระบบโรงเรียน และประกาศรับสมัครครูอัตราจ้างตามอัตราจํานวนเงินที่มีผู้บริจาคให้ คือ 4,000 บาทต่อเดือน เพื่อเป็นขวัญกําลังใจในการปฏิบัติงาน และมีสิทธิประโยชน์ที่พึงได้รับต่อไป
โดยทางโรงเรียนได้มีการประกาศรับสมัคร ครั้งที่ 1 ตั้งแต่ช่วงปิดภาคเรียน มีผู้มาสมัคร 1 คน ได้ดําเนินการสอบตามกระบวนการจนแล้วเสร็จ แต่เมื่อประกาศผลแล้วผู้เข้าสมัครได้ขอสละสิทธิ์ เนื่องจากมีงานทําที่อื่นแล้ว จึงประกาศรับสมัครใหม่อีกครั้ง ระหว่างวันที่ 14-20 พฤษภาคม 2561 เพื่อผลประโยชน์ของนักเรียนและทางราชการต่อไป ส่วนข้อมูลข้าราชการครูและบุคลากรทางการศึกษาของโรงเรียนบ้านผาเวียงนั้น มีครูผู้สอนตาม จ.18 จํานวน 17 คน มีอัตรากําลังข้าราชการครูตามเกณฑ์ ก.ค.ศ. จํานวน 17 คน (พอดีเกณฑ์) โดยสํานักงานเขตพื้นที่การศึกษาประถมศึกษาสุโขทัย เขต 2 ได้จัดสรรพนักงานราชการให้เพิ่ม 2 อัตรา สรุปรวม 19 คน ปัจจุบันมีครูผู้สอนย้ายไป จํานวน 5 คน แต่ขณะนี้ยังไม่มีครูผู้สอนย้ายเข้ามาทดแทน ทําให้ขาดครูผู้สอน 5 คน ซึ่งกําลังรอบรรจุผู้สอบแข่งขันได้ในปี พ.ศ. 2561 นี้
-----------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม นำคณะผู้แทนไทย เสนอรายงานการปฏิบัติตามกติกา ICCPR ฉบับที่ ๒ ณ นครเจนีวา สมาพันธรัฐสวิส
วันอังคารที่ 14 มีนาคม 2560
ปลัดกระทรวงยุติธรรม นําคณะผู้แทนไทย เสนอรายงานการปฏิบัติตามกติกา ICCPR ฉบับที่ ๒ ณ นครเจนีวา สมาพันธรัฐสวิส
นายชาญเชาวน์ ไชยานุกิจ ปลัดกระทรวงยุติธรรม เป็นหัวหน้าคณะผู้แทนไทยนําเสนอรายงานการปฏิบัติตามกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ฉบับที่ ๒ ต่อคณะกรรมการสิทธิมนุษยชนแห่งสหประชาชาติ  เป็นวันแรก
เมื่อวันจันทร์ที่ ๑๓ มีนาคม ๒๕๖๐ เวลา ๒๑.๐๐ – ๒๔.๐๐ น. (ตามเวลาในประเทศไทย)
นายชาญเชาวน์ ไชยานุกิจ ปลัดกระทรวงยุติธรรม
เป็นหัวหน้าคณะผู้แทนไทยนําเสนอรายงานการปฏิบัติตามกติการะหว่างประเทศว่าด้วยสิทธิพลเมือง
และสิทธิทางการเมือง (ICCPR) ฉบับที่ ๒ ต่อคณะกรรมการสิทธิมนุษยชนแห่งสหประชาชาติ เป็นวันแรก
ณ Palais Wilson นครเจนีวา สมาพันธรัฐสวิส
โดยคณะผู้แทนไทยได้ตอบคําถามในประเด็น
๑. การปรับแก้ร่างรัฐธรรมนูญฉบับล่าสุด และการประกาศบังคับใช้
๒. การใช้มาตรา ๔๔ ของรัฐธรรมนูญฉบับชั่วคราว
๓. ศาลทหาร (สิทธิต่างๆ และการแนะนําให้โอนคดีที่ค้างอยู่ไปศาลพลเรือน)
๔. ปัญหาการลอยนวลของเจ้าหน้าที่รัฐ
๕. การใช้พระราชกําหนดการบริหารราชการในสถานการณ์ฉุกเฉิน ในสามจังหวัดชายแดนภาคใต้
๖. สถานะของคณะกรรมการสิทธิมนุษยชนแห่งชาติ และร่างพระราชบัญญัติประกอบรัฐธรรมนูญ
๗. เสรีภาพในการรวมตัวโดยสันติ
๘. พระราชบัญญัติความเท่าเทียมทางเพศและความรุนแรงต่อสตรี
๙. การดูแลแรงงานต่างด้าว และกรณีการหายสาบสูญของนายสมชาย นีละไพจิตร และนายบิลลี่ พอละจี
ทั้งนี้ ประเทศไทยมีกําหนดนําเสนอรายงานฯ ฉบับที่ ๒ ครั้งที่สอง
ในวันที่ ๑๔ มีนาคม ๒๕๖๐ เวลา ๑๖.๐๐ - ๑๙.๐๐ น. (ตามเวลาในประเทศไทย)
รัฐบาลไทย-ข่าวทำเนียบรัฐบาล-บสย. สสว. สวทช. MOU KOTEC สาธารณรัฐเกาหลี ดันสตาร์ทอัพเข้าถึงแหล่งเงินทุน
วันอังคารที่ 26 พฤศจิกายน 2562
บสย. สสว. สวทช. MOU KOTEC สาธารณรัฐเกาหลี ดันสตาร์ทอัพเข้าถึงแหล่งเงินทุน
บสย.ได้รับเชิญให้เข้าร่วมลงนามบันทึกข้อตกลงความร่วมมือกับ สสว. สวทช. และ KOTEC เพื่อสร้างกรอบความร่วมมือในการแลกเปลี่ยนองค์ความรู้ และแลกเปลี่ยนประสบการณ์การสร้างโปรแกรมสนับสนุนการเติบโต การพัฒนา Tech- startup  SMEs ของแต่ละกลุ่ม
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ได้รับเชิญให้เข้าร่วมลงนามบันทึกข้อตกลงความร่วมมือกับ สํานักงานส่งเสริมวิสาหกิจขนาดกลางและขนาดย่อม (สสว.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) และ Korea Technology Finance Corporation (KOTEC) เพื่อสร้างกรอบความร่วมมือในการแลกเปลี่ยนองค์ความรู้ และแลกเปลี่ยนประสบการณ์การสร้างโปรแกรมสนับสนุนการเติบโต การพัฒนา Tech- startup SMEs ของแต่ละกลุ่ม โดยการลงนามครั้งนี้ได้รับเกียรติจาก นายบรรยง วิเศษมงคลชัย ประธานกรรมการ ร่วมเป็นสักขีพยาน พร้อมด้วยนางดุสิดา ทัพวงษ์ ผู้ช่วยผู้จัดการทั่วไป สายงานกลยุทธ์และการเงิน บสย. เข้าร่วมงานในครั้งนี้
ทั้งนี้ การทําข้อตกลงดังกล่าวได้รับเกียรติจาก นางพัค ยองซอน รัฐมนตรีว่าการกระทรวง SMEs and Startups (MSS) สาธารณรัฐเกาหลี ในฐานะเจ้าภาพ และดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ร่วมเป็นสักขีพยาน ซึ่งการลงนามครั้งนี้จะช่วยเพิ่มโอกาสให้ผู้ประกอบการไทยเข้าถึงแหล่งเงินทุน ทั้งในส่วนของสินเชื่อจากสถาบันการเงิน โดยมี บสย. ช่วยค้ําประกันสินเชื่อ ภายใต้โครงการค้ําประกันสินเชื่อ Start-Up & Innobiz อีกทั้งยังเพิ่มโอกาสเข้าถึงกลไกสนับสนุนธุรกิจเทคโนโลยีจากทางภาครัฐและเอกชน และที่สําคัญการข้อตกลงครั้งนี้จะทําให้ผู้ประกอบการไทยได้รับผลการประเมินศักยภาพทางธุรกิจ รวมทั้งจุดแข็งและโอกาสจากการประเมินโดยผู้เชี่ยวชาญหลากสาขา ซึ่งสามารถนําไปใช้ในการพัฒนาปรับปรุงเพื่อเพิ่มขีดความสามารถทางเทคโนโลยี และการดําเนินธุรกิจ
นอกจากนี้ ดร.รักษ์ วรกิจโภคาทร กรรมการและผู้จัดการทั่วไป บสย. ยังได้ร่วมเสวนาหัวข้อ “Technology Rating Systems for ASEAN Innovation” ซึ่งปัจจุบัน บสย. ได้นําระบบ TTRS (Thailand Technology Rating System) มาใช้สําหรับการประเมินเทคโนโลยีของผู้ประกอบการ SMEs เป็นการพัฒนาขึ้นโดยความร่วมมือระหว่าง สวทช. และ บสย. โดยได้รับการถ่ายทอดองค์ความรู้และประสบการณ์จากหน่วยงานของประเทศเกาหลีใต้
รัฐบาลไทย-ข่าวทำเนียบรัฐบาล-ดร.สมคิดฯ ปาฐกถาพิเศษหัวข้อ “ประเทศไทย 4.0 อนาคตเศรษฐกิจดิจิทัล”
วันอังคารที่ 26 กันยายน 2560
ดร.สมคิดฯ ปาฐกถาพิเศษหัวข้อ “ประเทศไทย 4.0 อนาคตเศรษฐกิจดิจิทัล”
ดร.สมคิดฯ
ดร.สมคิด จาตุศรีพิทักษ์ รองนายกรัฐมนตรี ปาฐกถาพิเศษหัวข้อ “ประเทศไทย 4.0 อนาคตเศรษฐกิจดิจิทัล” ในงาน “Digital Thailand Big Bang 2017 : Digital Transformation Thailand โลกเปิด เราปรับ ประเทศเปลี่ยน” ซึ่งกระทรวงดิจิทัลเพื่อเศรษฐกิจและสังคม (ดีอี) โดยสํานักงานส่งเสริมเศรษฐกิจดิจิทัล (ดีป้า) และสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช) จัดขึ้น เพื่อสร้างการรับรู้ให้กับประชาชน พร้อมรับมือการเปลี่ยนสู่สังคมดิจิทัล และก้าวเข้าสู่เศรษฐกิจดิจิทัลในอนาคต โดยปัจจุบันโลกเริ่มเข้าสู่ยุคระบบเศรษฐกิจและสังคมดิจิทัลที่เทคโนโลยีดิจิทัลเข้ามีบทบาทในชีวิตประจําวันมากขึ้น และส่งผลให้เกิดการเปลี่ยนแปลงโครงสร้างรูปแบบกิจกรรมทางเศรษฐกิจ กระบวนการผลิต การค้า การบริการ และกระบวนการทางสังคม ดังนั้น ประเทศไทยจึงต้องเร่งนําเทคโนโลยีดิจิทัลมาใช้ในฐานะที่เป็นเครื่องมือหลักในการขับเคลื่อนประเทศ เพื่อที่จะพัฒนาประเทศไทยสู่ระบบดิจิทัล 4.0 อย่างเต็มรูปแบบ พร้อมกันนี้ ดร.สมคิดฯ ยังได้ให้แนวทางการทํางานกับกระทรวงดิจิทัลฯ ในการเร่งเดินหน้าจัดทําศูนย์ข้อมูล Big Data ให้มีประสิทธิภาพ สามารถใช้ประโยชน์ได้อย่างแท้จริง เพื่อการพัฒนาประเทศไทยสู่ยุคเศรษฐกิจและสังคมดิจิทัลอย่างเป็นระบบ อีกทั้งยังช่วยปิดช่องโหว่การคอรัปชั่นได้เป็นอย่างดี เมื่อวันที่ 22 กันยายน 2560 ณ อาคารชาเลนเจอร์ 1-2 ศูนย์แสดงสินค้าและการประชุมอิมแพ็ค เมืองทองธานี ถนนแจ้งวัฒนะ กรุงเทพฯ
**************************
รัฐบาลไทย-ข่าวทำเนียบรัฐบาล-พม. อำนวยความสะดวกอย่างเต็มที่ให้กับประชาชน ที่ร่วมถวายดอกไม้จันทน์
วันศุกร์ที่ 27 ตุลาคม 2560
พม. อํานวยความสะดวกอย่างเต็มที่ให้กับประชาชน ที่ร่วมถวายดอกไม้จันทน์
พม. อํานวยความสะดวกอย่างเต็มที่ให้กับประชาชน ที่ร่วมถวายดอกไม้จันทน์ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวง พม. สะพานขาว กทม.
วันนี้ (27 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วยรัฐบาลได้มอบหมายให้กระทรวงการพัฒนาสังคมและความมั่นคงของมนุษย์ (พม.) จัดซุ้มถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นซุ้มขนาดกลาง ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวงการพัฒนาสังคมและความมั่นคงของมนุษย์ ถนนกรุงเกษม เขตป้อมปราบศัตรูพ่าย กรุงเทพมหานคร
นายณรงค์ กล่าวต่อไปว่า เมื่อวันที่ 26 ตุลาคม 2560 ที่ซุ้มถวายดอกไม้จันทน์ของประชาชน ณ มูลนิธิ ราชประชานุเคราะห์ ในพระบรมราชูปถัมภ์ ภายในกระทรวง พม. ได้เปิดให้ประชาชนเข้าร่วมในพิธีวางดอกไม้จันทน์ เพื่อถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ตั้งแต่เวลา 09.00 เป็นต้นมา จนถึง เวลา 22.00 น. โดยเวลา 09.00 น. นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคง ของมนุษย์ (ปลัด พม.) ได้นําคณะผู้บริหาร ข้าราชการ และเจ้าหน้าที่กระทรวง พม. วางดอกไม้จันทน์เพื่อถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทั้งนี้ ตลอดทั้งวันมีประชาชนเดินทางเข้าร่วม วางดอกไม้จันทน์ที่ซุ้มถวายดอกไม้จันทน์แห่งนี้เป็นจํานวนทั้งสิ้น 16,940 คน ซึ่งกระทรวง พม. โดยทุกหน่วยงานในสังกัด ได้บูรณาการความร่วมมือในการอํานวยความสะดวกและบริการประชาชน ได้แก่ บริการอาหารที่ปรุงสุกใหม่พร้อมน้ําดื่ม การให้คําแนะนําประชาสัมพันธ์การถวายดอกไม้จันทน์ บริการเปลี่ยนเครื่องแต่งกาย หน่วยแพทย์พยาบาล ที่นั่งพักคอย และห้องสุขา โดยเฉพาะสิ่งอํานวยความสะดวกสําหรับคนพิการ อาทิ ทางลาด ทางเดินสําหรับคนพิการทางสายตา (Braille Block) และห้องสุขาสําหรับคนพิการ อีกทั้ง ยังมีบริการรถเข็นสําหรับผู้สูงอายุและคนพิการอีกด้วย
"ทั้งนี้ บรรยากาศการวางดอกไม้จันทน์ตลอดทั้งวันเป็นไปด้วยความเรียบร้อย โดยมีประชาชนจํานวนมาก มาใช้บริการต่างๆ จากกระทรวง พม. ได้แก่ บริการรถเข็น มีจํานวน 105 คน บริการเปลี่ยนเครื่องแต่งกาย มีจํานวน 2,201 คน และบริการปฐมพยาบาล มีจํานวน 1,118 คน สําหรับดอกไม้จันทน์ที่ประชาชนร่วมถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร กระทรวง พม. ได้จัดส่งไปยังวัดราชสิงขร เขตบางคอแหลม กรุงเทพฯ” นายณรงค์ กล่าวในตอนท้าย